**ӘЛ-ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ ФИЛОЛОГИЯ ФАКУЛЬТЕТІ**

**ҚАЗАҚ ТІЛ БІЛІМІ КАФЕДРАСЫ**

**ЕМТИХАН БАҒДАРЛАМАСЫ**

**Курс:** «Қазақ тілі» : Деңгей В1 (күзгі семестр)

**Мақсаты:** ПОӘК-те тұжырымдалған пәннің мақсаттарына сәйкес қазақ тілінің ерекшеліктерін ескере отырып, лебіз құра білу, лексикалық минимумдар деңгейінде тілдік құзыреттерін қалыптастыру, оқу-ғылыми диалогтың әр түрлі түрлерін дамыту стратегияларын қолдану және оларды тілдік іске асыру тәсілдері туралы білім мен түсінікке бақылау жүргізу.

**Міндеттері:** Емтихан сұрақтарын критериалды-бағытталған тәсіл аясында курстың мәлімделген құзыреттеріне, мақсаттарына, міндеттеріне және тақырыптық мазмұнына сәйкес тұжырымдау.

**Емтиханды өткізу формасы:** Жазбаша (UNIVER)

**Емтихан мазмұны:** Емтиханның мақсаттары мен міндеттеріне сәйкес критериалды бағытталған тәсіл аясында емтихан сұрақтары жасалды. Емтиханның барлық сұрақтары (жазбаша) практикалық сипатқа ие.

**Оқу курсының мазмұны:** Силлабустағы 15 апталық тақырыптар тізімі.

**Сұрақтар құрылымы:**

1. **Қиындығы жеңіл тапсырмалар (20)**
2. **Қиындығы орташа тапсырмалар (20)**
3. **Қиындығы күрделі тапсырмалар (20)**

**ӘЛ-ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ ФИЛОЛОГИЯ ФАКУЛЬТЕТІ**

**ҚАЗАҚ ТІЛ БІЛІМІ КАФЕДРАСЫ**

**ПӘН: ҚАЗАҚ ТІЛІ**

**Жазбаша емтихан сұрақтары қамтылатын тақырыптар тізімі:**

1. Мемелкеттік тіл – ұлт негізі
2. Қазақ тілінің орфографиялық, орфоэпиялық ерекшеліктері
3. Қоғам талабы – білікті маман
4. Cөздердің байланысу тәсілдері
5. ҚазҰУ – қазақ ғылымы мен білімінің қара шаңырағы
6. Сөздердің байланысу түрлері
7. Қазақстан – тәуелсіз мемлекет
8. Субьектілік-предикаттық қатынастың берілуі
9. Қазақстан Республикасының елордасы
10. Анықтауыштық қатынастың берілуі
11. Қазақстанның сәулет өнері
12. Сұрау мәнді құрылымдар.
13. Қазақтың кино өнері
14. Меншік мәнді құрылымдар
15. «Байқоңыр» ғарыш айлағы
16. Мекен мәнді құрылымдар
17. Білім кілті – кітапта
18. Мезгіл ұғымдары
19. Ғылыми кітапхана
20. Мезгіл мәнді құрылымдар
21. Қазақстандағы туризм
22. Қалау мәнді құрылымдар
23. Қазақстанның табиғаты
24. Болжам мәнді құрылымдар
25. Қазақ елінің тарихи орындары
26. Өтініш, тілек мәнді құрылымдар
27. Қазақ жеріндегі тарихи ескерткіштер
28. Міндеттілік, тиістілікті білдіретін құрылымдар
29. Өнегелі ғұмыр: тарихи тұлғалар
30. Мүмкінділік модальдылығы

**ЖАЗБАША ЕМТИХАН ҮЛГІСІ**

**І БЛОК**

1. Қазақ тілінің орфоэпиялық, орфографиялық ерекшеліктері туралы баяндаңыз, жазудың 3 принципіне мысалдар келтіріңіз.
2. Сөздердің байланысту тәсілдерін баяндаңыз, мысалдар келтіріп дәлелдеңіз
3. Сөздердің байланысу түрлері қандай? Мысалдар келтіріңіз.
4. Қазақ тілінде анықтауыштық қатынас қалай беріледі? Мысалдар келтіріңіз
5. Сұрау мәнді құрылымдарды пайдаланып, бірнеше сөйлем құрастырыңыз
6. Меншік мәнді құрылымдарды пайдаланып, бірнеше сөйлем құрастырыңыз
7. Мекен мәнді құрылымдарды пайдаланып, бірнеше сөйлем құрастырыңыз
8. Қазақша қандай мезгіл атаулары бар? Мезгіл атауларын қатыстырып, бірнеше сөйлем құрастырыңыз
9. Мезгіл мәнді құрылымдарды пайдаланып, бірнеше сөйлем құрастырыңыз
10. Қазақ тілінде қалау мәнді құрылымдар қалай жасалады? Мысалдар келтіріп дәлелдеңіз
11. Болжам мәнді мәнді құрылымдарды пайдаланып, бірнеше сөйлем құрастырыңыз
12. Өтініш, тілек мәнді құрылымдарды пайдаланып, бірнеше сөйлем құрастырыңыз
13. Міндеттілік мәнді құрылымдарды пайдаланып, бірнеше сөйлем құрастырыңыз
14. Мүмкіндік модальдылық мағына жасайтын құрылымдарды пайдаланып, бірнеше сөйлем құрастырыңыз
15. Төменде берілген сөздер мен сөз тіркестерін пайдалана отырып, бірнеше сөйлем құрастырыңыз:

Егемендік, халықаралық ұйымдар, мүшесі болып табылады, тұрмыс-тіршілік, таулы өлкелер, деп аталады, ортақ жетістіктер, қазақ халқы, табиғат, бай өлке.

**ІІ БЛОК**

1. **Жағдаяттық тапсырма.**

Сіздің көршіңіз қазақ тілін білмейді. Үйренгісі келеді. Сізден қалай үйрену керектігін, онлайн-ресурстар туралы кеңес сұрайды. Сіздің әрекетіңіз...

2. **Жағдаяттық тапсырма.**

Студенттердің ғылыми конференциясында «Тілдің қоғамдағы орны» атты баяндама жасамақсыз. Соған дайындалып жатырсыз делік. Айтар сөзіңізді рет-ретімен жазып шығыңыз.

3. **Жағдаяттық тапсырма.**

Оқыған мектебіңізге барып, ондағы оқушыларға университетіңіздің, мамандығыңыздың артықшылықтарын айтып таныстырыңыз, оқуға түсуге үгіттеңіз.

4. **Жағдаяттық тапсырма.**

Сізге тобыңызбенсенбі күні театрға бару керек еді, алайда шұғыл жұмыстар шығып қалып бара алмайтын болып қалдыңыз. Тобыңыздан бара алмау себебін айтып, кешірім сұрап SMS-хабарлама жіберіңіз.

5. **Жағдаяттық тапсырма.**

Университетте өтіп жатқан мақал-мәтел сайысына қатысып жатырсыз. Сізге білім-ғылым туралы тақырып келді. Сіздің әрекетіңіз...

6. **Жағдаяттық тапсырма.**

«Өнер дегеніміз – адамның бойындағы қабілеттің ең биік көрінісі», –деді ақын. Келісіңіз не қарсы пікір білдіріңіз.

7. **Жағдаяттық тапсырма.**

Cізге досыңыз эенергетикалық сусындарды ішіп жүргенін айтты. Сіз оның зиян екенін досыңызға түсіндіріңіз.

8. **Жағдаяттық тапсырма.**

Досыңыз бірде-бір кітап оқымайды. Кітап туралы сұрасаң, сөзден қашады. Ал сіз кітап оқығанды жақсы көресіз. Сүйікті кітабыңыз туралы, оның беретін тағылымын айтып, досыңызды кітап оқуға көндіріңіз.

9. **Жағдаяттық тапсырма.**

Көптен кездеспеген танысыңызды көшеде жолықтырдыңыз. Оның сыртқы келбетін, мінез-құлқын жаныңыздағы достарыңызға сипаттап беріңіз.

10. **Жағдаяттық тапсырма.**

Ұялы телефонның жаңа маркасы шықты. Сатып алайын десеңіз өте қымбат әрі оқудың ақысын төлеуіңіз керек. Сіздің әрекетіңіз...

11. **Жағдаяттық тапсырма.**

Сізден танысыңыз көп тіл білудің пайдасы мен зияны туралы сұрады. Сіздің жауабыңыз...

12. **Жағдаяттық тапсырма.**

Көрші елдің азаматы сізден қазақ халқының салт-дәстүрі туралы сұрады. Сіздің жауабыңыз...

13. **Жағдаяттық тапсырма.**

Ініңізге мектепте үй тапсырмасына «А.Байтұрсынұлына хат» деген жазбаша жұмыс беріпті. Сізден көмектесуді сұрайды. Сіз не ой қосатыныңызды жазбаша жазыңыз.

14. **Жағдаяттық тапсырма.**

Бір жиында үлкен кісінің: «Тоқтар Әубәкіровтей батыр ғарышкер, ел мүддесін ойлайтын азаматтар көп болса, халқымыздың бағы жанады», – деген сөзіне ойланып қалдыңыз. Сіздің пікіріңіз...

15. **Жағдаяттық тапсырма.**

«Елді, жерді, Отанды сүйетіндігіңді сөзбен емес, іспен дәлелде. Ата-анасын сыйлаған шәкірт, студент сабағын да жақсы оқиды, тәртібін де дұрыс ұстайды, шаруақор, адал, әділ боп өседі. Іс деген осы. Патриотизм осыдан басталады», – депті Бауыржан Момышұлы. Ойыңызды жазбаша келтіріңіз.

**ІІІ БЛОК**

Эссе тақырыптары

1. «Қазақ тілі: бүгіні мен ертеңі» тақырыбына эссе жазыңыз.
2. «Бәсекеге қабілеттілік – білімнен» тақырыбына эссе жазыңыз.
3. «Қазақстан қандай мемелекет?» тақырыбына эссе жазыңыз.
4. «Сәулет өнерінің құндылығы неде» тақырыбына эссе жазыңыз.
5. «Ғажайып ғарыш әлемі» тақырыбына эссе жазыңыз.
6. «Менің сүйікті кейіпкерім» тақырыбына эссе жазыңыз.
7. «Қазақстандағы туризм ошағы» тақырыбына эссе жазыңыз.
8. «Қазақстанның киелі жерлері» тақырыбына эссе жазыңыз.
9. «Даңқы асқақ Отырар» тақырыбына эссе жазыңыз.
10. «Қазақ хандары» тақырыбына эссе жазыңыз.
11. «Менің сүйікті жазушым» тақырыбына эссе жазыңыз.
12. «Менің ең қызық саяхатым» тақырыбына эссе жазыңыз.
13. «Кітапхана – білім ордасы» тақырыбына эссе жазыңыз.
14. «Елімізде тілдерді дамыту жүйесі қалай іске асырылып жатыр?» тақырыбына эссе жазыңыз
15. «Театр – мәдени ошақ» тақырыбына эссе жазыңыз.

**Негізгі әдебиет:** 1. Ш.А. Рамазанова. Қазақ тілі: оқу құралы. – Алматы: Қазақ университеті, 2019. – 221 б.

**Қосымша әдебиет** 1. Салқынбай А., Егізбаева Н., Жұмағұлова А., Иманқұлова С., Рысбай Б. Қазақ тілі: оқу құралы. – Алматы: Қазақ университеті, 2016.

**Онлайн ресурстар:** kaz-tili.kz, til.gov.kz., qazaqtili.el.kz, sozdik.kz, tilalemi.kz. emle.kz. terminkom.kz. atau.kz, qujat.kz.

**ЕРЕЖЕЛЕР:** Емтихан өтетін платформа – UNIVER АЖ. (Стандартты Жазбаша)

UNIVER АЖ-да прокторинг бойынша нұсқаулықты оқып шығу керек.

**Емтихан ұзақтығы** – 90 минут.

**Емтихан сұрағының жалпы саны** – 60.

Пән бойынша қорытынды емтиханда берілетін тапсырмаларының саны – 3 сұрақ.

Әр сұрақ үшін дұрыс жауап саны – 1.

Баға қойылу тәртібі: І блок – 30 балл, ІІ блок – 30 балл, ІІІ блок – 40 балл.

Емтихан бойынша максималды балл – 100.